נכות בגין אוסטיאופורוזיס או אוסטאופניה | אוהד שמואלי - משרד עורכי דין
ההבדל בין אוסטאופניה ואוסטיאופורוזיס
אוסטיאופורוזיס בספר הליקויים
אוסטאופניה ואוסטיאופורוזיס הן מחלות שלד רב מערכתיות שמאופיינות בצפיפות עצם נמוכה שגורמת להיחלשותם.
החולים במחלות אלה מצויים בסיכון גבוה יותר לשברים בעצמות.
ההבדל העיקרי של אוסטאופניה ואוסטיפורוזיס הוא בחומרת המחלה, כשאוסטאופניה נחשבת לחמורה פחות מאשר אוסטיאופורוזיס.
המחלות מאובחנות על ידי בדיקת צפיפות עצם שנחשבת לבדיקה אובייקטיבית.
תוצאות הבדיקה נמדדות לפי ערך ה-T, כדלהלן:
אם ערך T-SCORE הוא בין (1+) ל-(1-) הבדיקה תקינה
אם ערך T-SCORE הוא נמוך מ-(1-) ל-(2.5-) המחלה תאובחן כאוסטאופניה
אם ערך T-SCORE הוא נמוך מ-(2.5-) תאובחן המחלה כאוסטיאופורוזיס
מחלת האוסטיאופורוזיס מעוגנת בסעיף 35(5) לספר הליקויים אשר מעניק 1% נכות בלבד על עצם קיומה של המחלה וכן קובע שדרגת נכות תיקבע גם לפי מיקום הפגיעה.
כך למשל, אם אדם סובל מאוסטאופניה בעמוד השדרה (שבר של עצם בעמוד השדרה) תיקבע נכותו בהתאם לשבר ולא בהתאם למחלה עצמה.
קיומה של המחלה לכשעצמה, ללא פגיעות כתוצאה ממנה – אינה מספקת נכות בשיעור שמצדיק הגשת תביעה לנכות כללית.
ואולם, ככל שישנם שברים כתוצאה מהמחלה – ניתן לשקללם במסגרת הנכות הכוללת.